Polisi wachunguza kifo cha msichana aliyeuawa kinyama

Polisi wachunguza kifo cha msichana aliyeuawa kinyama 

Polisi wanachunguza kisa ambapo mwili wa msichana wa miaka 11 ulipatikana umetupwa katika kituo cha gari moshi cha Mois' Bridge, Jumatano asubuhi. 
Kulingana na mkuu wa polisi eneo la Soy, Fanuel Nasio, inashukiwa kuwa msichana huyo alinajisiwa, akanyongwa na mwili wake kutupwa kichakani. 
"Tulipata mwili wa msichana huyo mwenye umri wa miaka 11 ambaye alikuwa ametumwa na mama yake kununua chakula cha jioni mjini Mois' Bridge lakini hakurudi," alisema Nasio. 
Afisa huyo alisema polisi wanachungu za kubaini waliomuua msichana huyo. 
Kwa sasa, tunashuku msichana huyo alinajisiwa na kuuawa kwa kunyongwa. Hata hivyo, tumeanza uchunguzi wa kina kubaini kilichotendeka.